b'\n_START_ARTICLE_\nNaapureina Madridissa\n_START_SECTION_\nJuoni\n_START_PARAGRAPH_\nSarja alkaa kaikkien hahmojen esittelyll\xc3\xa4. Talon osoite on Desenga\xc3\xb1o 21. Talossa on yhteens\xc3\xa4 kuusi varsinaista asuntoa, ullakko sek\xc3\xa4 talonmiehen huone (Porteria), joka on j\xc3\xa4tehuoneen tilalle tehty asunto. Lis\xc3\xa4ksi rakennuksessa on Pacon omistama videovuokraamo sek\xc3\xa4 er\xc3\xa4s muu liike._NEWLINE_Alakerrassa on talonmiehen huone. Talonmiehen\xc3\xa4 toimii Emilio. H\xc3\xa4n on hieman yksin\xc3\xa4inen, kunnes h\xc3\xa4nen is\xc3\xa4ns\xc3\xa4 muuttaa eron vuoksi Emilion luokse asumaan. Emilio on-off-suhteessa Belenin kanssa. Asunnoista erill\xc3\xa4\xc3\xa4n toimii videovuokraamo, jonka omistaa Paco. Paco joutuu v\xc3\xa4lill\xc3\xa4 asumaan videoklubilla, koska h\xc3\xa4nen rahansa eiv\xc3\xa4t riit\xc3\xa4 vuokraan. Lis\xc3\xa4ksi rakennuksessa toimii pankki (Santander), joka ei ole merkitt\xc3\xa4v\xc3\xa4ss\xc3\xa4 roolissa sarjan aikana._NEWLINE_Ensimm\xc3\xa4isess\xc3\xa4 kerroksessa asuvat Marisa ja Vicenta, jotka ovat el\xc3\xa4kel\xc3\xa4issiskokset. Marisa on katkera, tupakanhimoinen vanha mummo jonka aviomies Manolo j\xc3\xa4tti vuosia sitten. Vicenta puolestaan on h\xc3\xb6per\xc3\xb6 vanhapiika, joka unelmoi p\xc3\xa4\xc3\xa4sev\xc3\xa4ns\xc3\xa4 viel\xc3\xa4 joku p\xc3\xa4iv\xc3\xa4 irti naimattomuudestaan ja neitsyydest\xc3\xa4\xc3\xa4n. 1B:ss\xc3\xa4 asuu Mauri ja Fernando, homopariskunta, joka kamppailee seksuaalisen suuntautumisen kanssa sarjan alussa. Mauri on toimittaja ja Fernando lakimies. Talon v\xc3\xa4ki k\xc3\xa4\xc3\xa4ntyy virkavaltaa tarvitsevissa asioissa Fernandon puoleen._NEWLINE_Toisessa kerroksessa asuu asukasyhdistyksen puheenjohtaja Juan Cuesta perheineen. Juanin vaimo Paloma on kotirouva, joka haaveilee omakotitalosta ja omasta uima-altaasta ja muutenkin ylellisest\xc3\xa4 el\xc3\xa4m\xc3\xa4st\xc3\xa4, mik\xc3\xa4 selitt\xc3\xa4\xc3\xa4 h\xc3\xa4nen kateutensa yl\xc3\xa4kerran "hienohelma" Luc\xc3\xadaa kohtaan. Juan on koulussa liikunnanopettajana, sek\xc3\xa4 h\xc3\xa4n toimii asukasyhdistyksen puheenjohtajana. Juanilla ja Palomalla on kaksi lasta; Jose Miguel ja Natalia. Josemi on 11-vuotias poika, jota kiinnostaa videopelit ja videovuokraamossa muiden talon miehien kanssa roikkuminen. Natalia on itsek\xc3\xa4s ja kaveripiireiss\xc3\xa4 suosittu tytt\xc3\xb6, joka kapinoi usein vanhempiaan vastaan. Cuestojen lis\xc3\xa4ksi toisessa kerroksessa asuu Concha ja Armando. Concha on k\xc3\xa4rtty, vanha kyyl\xc3\xa4\xc3\xa4j\xc3\xa4mummo. Concha on my\xc3\xb6s Alician ja Belenin vuokranantaja. Armando on Concha poika. H\xc3\xa4n ravaa joka ilta baareissa juoksemassa naisten per\xc3\xa4ss\xc3\xa4. H\xc3\xa4nell\xc3\xa4 on kaksi lasta Daniel ja Rebeca. H\xc3\xa4n on eronnut vaimostaan. My\xc3\xb6hemmin Armando muuttaa pois ja Concha muuttaa yst\xc3\xa4viens\xc3\xa4 Marisan ja Vicentan luokse alakertaan._NEWLINE_Kolmannessa kerroksessa asuu Luc\xc3\xada ja Roberto. Luc\xc3\xada on varakkaasta perheest\xc3\xa4 ja h\xc3\xa4nell\xc3\xa4 on tyylik\xc3\xa4s ja viimeisen p\xc3\xa4\xc3\xa4lle oleva koti. Roberto tulee taas keskiluokkaisesta perheest\xc3\xa4, joten h\xc3\xa4n on v\xc3\xa4lill\xc3\xa4 hieman vaatimaton. My\xc3\xb6hemmin Luc\xc3\xada ja Roberto eroavat ja Roberto muuttaa talon ullakolle. Kolmannessa kerroksessa asunto 3B:ss\xc3\xa4 asuvat Alicia ja Belen. Alicia on t\xc3\xa4ll\xc3\xa4ytynyt pikkuprinsessa, joka vaihtaa poikayst\xc3\xa4v\xc3\xa4\xc3\xa4 kuin sukkia. Belen on ahkera, mutta h\xc3\xa4nell\xc3\xa4 puolestaan ei mene miesrintamalla yht\xc3\xa4 hyvin kuin Alicialla. Belen on-off-suhteessa talonmies Emilion kanssa. Belen saa maksaa vuokran aina itse, koska Alicialla ei ole rahaa ja h\xc3\xa4n on hyvin nirso ty\xc3\xb6n suhteen eli ty\xc3\xb6 ei saa olla mik\xc3\xa4 tahansa hanttihomma._NEWLINE_Ullakolla ovat asuneet Roberto, Andr\xc3\xa9s, Pablo ja Paco.\n_START_SECTION_\n1. tuotantokausi\n_START_PARAGRAPH_\nTalonmiehen asunto: Emilio Delgado Mart\xc3\xadn ja Mariano Delgado_NEWLINE_1A: Vicenta Benito Valbuena ja Maria Luisa "Marisa" Benito Valbuena_NEWLINE_1B: Mauricio "Mauri" Hidalgo Torres ja Fernando Navarro Torres_NEWLINE_2A: Juan Cuesta (pj.), Paloma Hurtado, Natalia Cuesta Hurtado ja Jos\xc3\xa9 Miguel "Josemi" Cuesta Hurtado_NEWLINE_2B: Concepcion "Concha" de la Fuente G\xc3\xa1rcia, Armando Rubio de la Fuente, Daniel Rubio ja Rebeca Rubio_NEWLINE_3A: Luci\xc3\xa1 \xc3\x81lvarez Mu\xc3\xb1oz ja Roberto Alonso Castillo_NEWLINE_3B: Belen L\xc3\xb3pez V\xc3\xa1squez ja Alicia Sanz Pe\xc3\xb1a_NEWLINE_Poistuneet henkil\xc3\xb6t: Daniel Rubio (kauden lopussa)\'\n_START_SECTION_\n2. tuotantokausi\n_START_PARAGRAPH_\nTalonmiehen asunto: Emilio Delgado ja Mariano Delgado_NEWLINE_1A: Marisa Benito, Vicenta Benito ja Concha de la Fuente_NEWLINE_1B: Mauri Hidalgo ja Beatriz "Bea" Villarejo_NEWLINE_2A: Juan Cuesta, Paloma Hurtado, Natalia Cuesta ja Josemi Cuesta_NEWLINE_2B: Andr\xc3\xa9s Guerra, Isabel Ru\xc3\xadz, Alex Guerra ja Pablo Guerra_NEWLINE_3A: Luci\xc3\xa1 \xc3\x81lvarez ja Roberto Alonso_NEWLINE_3B: Bel\xc3\xa9n L\xc3\xb3pez ja Alicia Sanz_NEWLINE_Poistuneet henkil\xc3\xb6t: Armando Rubio de la Fuente ja Rebeca Rubio\n_START_SECTION_\n3. tuotantokausi\n_START_PARAGRAPH_\nTalonmiehen asunto: Emilio Delgado ja Mariano Delgado_NEWLINE_1A: Marisa Benito, Vicenta Benito ja Concha de la Fuente_NEWLINE_1B: Mauri Hidalgo ja Beatriz "Bea" Villarejo_NEWLINE_2A: Juan Cuesta, Nieves Cuesta, Natalia Cuesta ja Josemi Cuesta_NEWLINE_2B: Andr\xc3\xa9s Guerra, Isabel Ru\xc3\xadz, Alex Guerra ja Pablo Guerra_NEWLINE_3A: Luci\xc3\xa1 \xc3\x81lvarez, Alicia Sanz (kauden alussa) ja Carlos de Haro (kauden lopussa)_NEWLINE_3B: Bel\xc3\xa9n L\xc3\xb3pez, Emilio Delgado (kauden alussa), Alicia Sanz, Bea Villarejo, Carmen Villanueva ja Ana "Inga"_NEWLINE_Ullakko: Roberto Alonso_NEWLINE_Poistuneet henkil\xc3\xb6t: Paloma Hurtado\n_START_SECTION_\nSarjasta poistuneet henkil\xc3\xb6t\n_START_PARAGRAPH_\nPaloma Hurtado (Loles Le\xc3\xb3n) oli Juanin vaimo 18 vuoden ajan. H\xc3\xa4n tappeli aina jokaisen kanssa. H\xc3\xa4n tippui ikkunasta ja vaipui koomaan, kun tappeli Isabelin kanssa. Her\xc3\xa4tty\xc3\xa4\xc3\xa4n koomasta Paloma meni suoraan Isabelin luokse ja syytti t\xc3\xa4t\xc3\xa4 koomastaan. Isabel kuitenkin p\xc3\xa4\xc3\xa4si Palomalta karkuun ja juoksi autolleen. Paloma tuli per\xc3\xa4ss\xc3\xa4 ja Isabel peruutti vahingossa h\xc3\xa4nen p\xc3\xa4\xc3\xa4lleen. Paloma vaipui takaisin koomaan. H\xc3\xa4n oli koomassa kauan kunnes kuoli. Syyn\xc3\xa4 Loles Le\xc3\xb3nin hahmon kuolemaan oli se, ett\xc3\xa4 n\xc3\xa4yttelij\xc3\xa4 pyysi palkankorotusta, koska sarjan suosio oli kasvussa. Yhti\xc3\xb6 ei suostunut ja Loles Le\xc3\xb3n j\xc3\xa4tti sarjan._NEWLINE_Armando Rubio de la Fuente (Joseba Apaolaza) on Conchan poika. Ensimm\xc3\xa4isen kauden loputtua h\xc3\xa4n muutti omakotitaloon tytt\xc3\xb6yst\xc3\xa4v\xc3\xa4ns\xc3\xa4 kanssa. H\xc3\xa4n yritti my\xc3\xb6s saada \xc3\xa4iti\xc3\xa4\xc3\xa4n vanhainkotiin, mutta turhaan._NEWLINE_Alex Guerra Ru\xc3\xadz (Juan D\xc3\xadaz) on Isabelin ja Andr\xc3\xa9sin vanhin poika. Yritti pelastaa vanhempiensa suhteen mutta ei onnistunut. H\xc3\xa4n muutti \xc3\xa4itins\xc3\xa4 kanssa asumaan Juanin ja t\xc3\xa4m\xc3\xa4n perheen luokse. H\xc3\xa4n sai tiet\xc3\xa4\xc3\xa4 \xc3\xa4idilt\xc3\xa4\xc3\xa4n, ett\xc3\xa4 ei ole Andr\xc3\xa9sin poika vaan puolalaisen miehen nimelt\xc3\xa4\xc3\xa4n Jaroslav. Alex l\xc3\xa4hti sarjasta, kun muutti is\xc3\xa4ns\xc3\xa4 luokse Puolaan._NEWLINE_Nieves Cuesta (Carme Balagu\xc3\xa9) on Juanin ainoa sisko. H\xc3\xa4n muutti Juanin luokse (kysym\xc3\xa4tt\xc3\xa4 t\xc3\xa4lt\xc3\xa4 ensin) Paloman jouduttua koomaan, koska halusi auttaa t\xc3\xa4t\xc3\xa4. Toisin kuin veljens\xc3\xa4 Nieves on hyvin vahvaluonteinen ja haluaa tehd\xc3\xa4 asioita omalla tavallaan. Kun Juan alkoi seurustella Isabelin kanssa, Nieves osti Isabelin asunnon ja aloitti suhteen Andr\xc3\xa9sin kanssa. Suhde p\xc3\xa4\xc3\xa4ttyi lyhyeen ja Nieves muutti pois._NEWLINE_Roberto Alonso Castillo (Daniel Guzm\xc3\xa1n) on Lucian poikayst\xc3\xa4v\xc3\xa4. H\xc3\xa4n on arkkitehti, mutta piirt\xc3\xa4\xc3\xa4 eroottisia sarjakuvia. Robertolla ei ole tavoitteita ja h\xc3\xa4n on laiska. Kun suhde Lucian p\xc3\xa4\xc3\xa4ttyi Roberto muutti ullakolle ja yritti saada Lucian takaisin useita kertoja. My\xc3\xb6hemmin h\xc3\xa4n luovutti ja muutti yhdess\xc3\xa4 Carlosin kanssa 2-B-asuntoon. Lopulta h\xc3\xa4n muutti Puerto Ban\xc3\xbasiin jatkamaan kannattavaa liiketoimintaansa pilapiirrosten piirt\xc3\xa4j\xc3\xa4n\xc3\xa4._NEWLINE_Carlos de Haro Cabanillas (Diego Mart\xc3\xadn) on Luc\xc3\xadan lapsuudenyst\xc3\xa4v\xc3\xa4. H\xc3\xa4n on rikas poika ja el\xc3\xa4\xc3\xa4 vanhempiensa rahoilla. Carlos on eritt\xc3\xa4in ep\xc3\xa4varma itsest\xc3\xa4\xc3\xa4n, koska kaikki h\xc3\xa4nen suhteensa ovat menneet m\xc3\xb6nk\xc3\xa4\xc3\xa4n. H\xc3\xa4n esitti er\xc3\xa4\xc3\xa4n kerran my\xc3\xb6s homoa ja yritti aloittaa suhteen Mauriin. H\xc3\xa4n muuttaa Roberton kanssa yhteen vaikka he kilpailivatkin moneen kertaan Luciasta. My\xc3\xb6hemmin Carlos muutti pois._NEWLINE_Luc\xc3\xada \xc3\x81lvarez Mu\xc3\xb1oz (Mar\xc3\xada Ad\xc3\xa1nez) tulee varakkaasta perheest\xc3\xa4. H\xc3\xa4n on seurustellut Roberton, Carlosin ja Yagon kanssa, mutta kaikki suhteet p\xc3\xa4\xc3\xa4ttyiv\xc3\xa4t eroon. Lucia yritti perustaa ravintolan, mutta se ei onnistunut. Lucia muutti lopulta Somaliaan._NEWLINE_Andr\xc3\xa9s Guerra (Santiago Ramos) on Isabelin aviomies. H\xc3\xa4n on keski-ik\xc3\xa4inen liikemies, jolla on hyvin kyseenalainen maine. H\xc3\xa4n omistaa Deportes Guerra -nimisen urheiluliikkeen. H\xc3\xa4n joutui vankilaan, mutta p\xc3\xa4\xc3\xa4si vapaaksi, kun Vicenta maksoi h\xc3\xa4nen takuunsa. H\xc3\xa4nell\xc3\xa4 oli my\xc3\xb6s lyhyt suhde Nievesiin ja Carmeniin, mutta lopulta h\xc3\xa4n l\xc3\xa4hti yksin pois._NEWLINE_Alicia Sanz Pe\xc3\xb1a (Laura Pamplona) on Belenin k\xc3\xa4mpp\xc3\xa4kaveri. H\xc3\xa4n n\xc3\xa4ytteli ty\xc3\xb6kseen esim. mainoksissa. H\xc3\xa4n on hyvin itsek\xc3\xa4s eik\xc3\xa4 h\xc3\xa4nell\xc3\xa4 ole ollenkaan hienotunteisuutta. H\xc3\xa4n on ollut monen miehen kanssa mutta ei mit\xc3\xa4\xc3\xa4n pitki\xc3\xa4 suhteita. Lopulta h\xc3\xa4n rakastuu mieheen nimelt\xc3\xa4 Ricardo ja muuttaa t\xc3\xa4m\xc3\xa4n kanssa New York Cityyn._NEWLINE_Carmen Villanueva (Llum Barrera) on yliopiston professori. H\xc3\xa4n tutustuu Emilioon ja aloittaa suhteen t\xc3\xa4m\xc3\xa4n kanssa, mutta suhde ei kest\xc3\xa4 kauan. Carmen on varma itsest\xc3\xa4\xc3\xa4n ja tiet\xc3\xa4\xc3\xa4 mit\xc3\xa4 haluaa. H\xc3\xa4n on v\xc3\xa4h\xc3\xa4n hullu. My\xc3\xb6hemmin h\xc3\xa4n muuttaa 3B-asuntoon, jossa asuvat jo Belen ja Bea. H\xc3\xa4n on ihastunut Fernandoon ja yritt\xc3\xa4\xc3\xa4 vietell\xc3\xa4 t\xc3\xa4m\xc3\xa4n vaikka Bea kertoo, ett\xc3\xa4 Fernando on homo. Fernando torjuu h\xc3\xa4net ja Carmen suuttuu. Carmenilla oli lyhyt suhde Andr\xc3\xa9sin kanssa._NEWLINE_Diego \xc3\x81lvarez (Mariano Alameda) on Lucian nuorempi veli. H\xc3\xa4nell\xc3\xa4 oli lyhyt suhde Maurin kanssa. H\xc3\xa4n oli naimisissa Alban kanssa. My\xc3\xb6hemmin h\xc3\xa4n meni naimisiin Aben kanssa, mutta tajuttuaan sen virheeksi h\xc3\xa4n meni pyyt\xc3\xa4m\xc3\xa4\xc3\xa4n Mauria takaisin. Kuitenkin Maurin poikayst\xc3\xa4v\xc3\xa4 Fernando palasi ja Mauri p\xc3\xa4\xc3\xa4tti jatkaa t\xc3\xa4m\xc3\xa4n kanssa._NEWLINE_Alba (Marta Belenguer) on Diegon vaimo. H\xc3\xa4n on mustasukkainen ja ep\xc3\xa4varma. Erottuaan Diegosta h\xc3\xa4nell\xc3\xa4 oli yhden y\xc3\xb6n juttu Carlosin kanssa. H\xc3\xa4n sai my\xc3\xb6hemmin lapsen._NEWLINE_Rosa Izquierdo (Mar\xc3\xada Almud\xc3\xa9ver) on Bean tytt\xc3\xb6yst\xc3\xa4v\xc3\xa4 kolmannella kaudella. H\xc3\xa4n on voimakastahtoinen asianajaja. Mauri ja Rosa eiv\xc3\xa4t koskaan tulleet toimeen. Heid\xc3\xa4n suhteensa hajosi, kun Bea ei l\xc3\xa4htenytk\xc3\xa4\xc3\xa4n tapaamaan Rosan vanhempia vaan j\xc3\xa4ikin mieluummin antamaan henkist\xc3\xa4 tukea Maurille, koska t\xc3\xa4m\xc3\xa4n entinen miesyst\xc3\xa4v\xc3\xa4 Diego ja lastenhoitaja Abel meniv\xc3\xa4t naimisiin.'